ddrg/super_eurlex huggingface dataset:
Sodba Splošnega sodišča z dne 9. septembra 2020 – Španija in Italija/Komisija

(Združeni zadevi T-401/16 in T-443/16) (1)

(Jezikovna ureditev - Obvestilo o javnih natečajih za zaposlitev preiskovalcev in vodij skupin - Znanje jezikov - Omejitev izbire drugega jezika natečaja na nemščino, angleščino in francoščino - Izločitveni test jezikovnega razumevanja v angleščini - Jezik sporazumevanja - Uredba št. 1 - Člen 1d(1), člen 27 in člen 28(f) Kadrovskih predpisov - Diskriminacija na podlagi jezika - Utemeljitev - Interes službe - Sorazmernost)

(2020/C 414/48)

Jezika postopka: španščina in italijanščina

Stranke

Tožeča stranka v zadevi T-401/16: Kraljevina Španija (zastopnik: S. Centeno Huerta, agent)

Tožeča stranka v zadevi T-443/16: Italijanska republika (zastopnika: G. Palmieri, agent, skupaj s P. Gentilijem, avvocato dello Stato)

Tožena stranka: Evropska komisija (zastopniki v zadevi T-401/16: G. Gattinara, D. Milanowska in N. Ruiz García ter v zadevi T-443/16: G. Gattinara in D. Milanowska, agenti)

Predmet

Predlog na podlagi člena 263 PDEU za razglasitev ničnosti obvestila o javnih natečajih EPSO/AD/323/16 za sestavo rezervnih seznamov upravnih uslužbencev, zadolženih za preiskovalne naloge (AD 7) na teh področjih: „1 – Preiskovalci: odhodki EU, boj proti korupciji – 2 – Preiskovalci: carina in trgovina, tobak in ponarejeno blago“, in EPSO/AD/324/16 za sestavo rezervnega seznama upravnih uslužbencev, zadolženih za te naloge: „Preiskovalci (AD 9): vodje skupin“ (UL 2016, C 187 A, str. 1).

Izrek

1. Obvestilo o javnih natečajih EPSO/AD/323/16 za sestavo rezervnih seznamov upravnih uslužbencev, zadolženih za preiskovalne naloge (AD 7) na teh področjih: „1 – Preiskovalci: odhodki EU, boj proti korupciji – 2 – Preiskovalci: carina in trgovina, tobak in ponarejeno blago“, in EPSO/AD/324/16 za sestavo rezervnega seznama upravnih uslužbencev, zadolženih za te naloge: „Preiskovalci (AD 9): vodje skupin“, se razglasi za nično.

2. Evropska komisija poleg svojih stroškov nosi tudi stroške Kraljevine Španije v zadevi T-401/16 in stroške Italijanske republike v zadevi T-443/16.

(1) UL C 383, 17.10.2016.
C 295/18

Sodba Splošnega sodišča z dne 11. julija 2019 – BP/FRA

(Zadeva T-838/16) (1)

(Nepogodbena odgovornost - Dostop do dokumentov - Delna zavrnitev dostopa - Dovolj resna kršitev pravnega pravila, s katerim so posameznikom podeljene pravice - Uredbi (ES) št. 1049/2001 in št. 45/2001 - Varstvo osebnih podatkov - Nepremoženjska škoda - Premoženjska škoda - Vzročna zveza)

(2019/C 295/23)

Jezik postopka: angleščina

Stranki

Tožeča stranka: BP (zastopnica: E. Lazar, odvetnica)

Tožena stranka: Agencija Evropske unije za temeljne pravice (zastopniki: sprva C. Manolopoulos in M. O’Flaherty, nato M. O’Flaherty, agenta, skupaj z D. Waelbroeckom, A. Duron in I. Antypas, odvetniki)

Predmet

Predlog na podlagi člena 268 PDEU za povračilo škode, ki naj bi jo utrpela tožeča stranka.

Izrek

1. Agencija Evropske unije za temeljne pravice (FRA) plača BP znesek 5 000 EUR.

2. Odškodnina iz točke 1 zgoraj se poveča za zamudne obresti od razglasitve te sodbe do celotnega plačila po obrestni meri, ki jo Evropska centralna banka (ECB) določi za svoje operacije glavnega refinanciranja, povečani za dve odstotni točki.

3. V preostalem se tožba zavrne.

4. FRA in BP nosita vsak svoje stroške.

(1) UL C 38, 6.2.2017.
C 328/40

Sodba Splošnega sodišča z dne 11. julija 2019 – Air France/Komisija

(Zadeva T-894/16) (1)

(Ničnostna tožba - Državne pomoči - Ukrepi, ki jih je Francija izvedla v korist letališča Marseille Provence in letalskih prevoznikov, ki uporabljajo to letališče - Sklep, s katerim je pomoč razglašena za združljivo z notranjim trgom - Subvencije za naložbe - Razlikovanje letaliških pristojbin, ki se uporabljajo nacionalne in mednarodne lete - Znižane letališke pristojbine s katerimi naj bi se spodbudilo opravljanje letov z novega terminala Marseille-Provence 2 - Neobstoj posamičnega nanašanja - Neobstoj znatnega vpliva na konkurenčni položaj - Nedopustnost)

(2019/C 328/43)

Jezik postopka: francoščina

Stranke

Tožeča stranka: Société Air France (Tremblay-en-France, Francija) (zastopnik: R. Sermier, odvetnik)

Tožena stranka: Evropska komisija (zastopniki: S. Noë, C. Giolito in C. Georgieva-Kecsmar, agenti)

Intervenienti v podporo tožene stranke: Aéroport Marseille Provence SA (Marignane, Francija) (zastopnik: A. Lepièce, odvetnik), Ryanair DAC, nekdanja RyanairLtd (Dublin, Irska) in Airport Marketing Services Ltd (Dublin) (zastopnika: E. Vahida in I.-G. Metaxas-Maranghidis, odvetnika)

Predmet

Predlog, ki temelji na členu 263 PDEU se nanaša na razglasitev ničnosti Sklepa Komisije (EU) 2016/1698 z dne 20. februarja 2014 v zvezi z ukrepi SA.22932 (11/C) (ex NN 37/07), ki jih je Francija izvedla v korist letališča Marseille Provence in letalskih prevoznikov, ki uporabljajo to letališče (UL 2016, L 260, str. 1).

Izrek

1. Tožba se zavrže kot nedopustna.

2. Družba Air France nosi svoje stroške ter stroške Evropske komisije.

3. Družbi Ryanair DAC in Airport Marketing Services Ltd ter družba Aéroport Marseille Provence SA nosijo svoje stroške.

(1) UL C 46, 13.2.2017.
1.

Sklep Sveta (SZVP) 2016/1136 z dne 12. julija 2016 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2015/2430, Izvedbena uredba Sveta (EU) 2016/1127 z dne 12. julija 2016 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2015/2425, Sklep Sveta (SZVP) 2017/154 z dne 27. januarja 2017 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2016/1136, Izvedbena uredba Sveta (EU) 2017/150 z dne 27. januarja 2017 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2016/1127, Sklep Sveta (SZVP) 2017/1426 z dne 4. avgusta 2017 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2017/154, Izvedbena uredba Sveta (EU) 2017/1420 z dne 4. avgusta 2017 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2017/150, Sklep Sveta (SZVP) 2018/475 z dne 21. marca 2018 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2017/1426, Izvedbena uredba Sveta (EU) 2018/468 z dne 21. marca 2018 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2017/1420, Sklep Sveta (SZVP) 2018/1084 z dne 30. julija 2018 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, ter o razveljavitvi Sklepa (SZVP) 2018/475, in Izvedbena uredba Sveta (EU) 2018/1071 z dne 30. julija 2018 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2018/468 se razglasijo za nične, v delu, v katerem se ti akti nanašajo na „,Gama’a al-Islamiyya“ (poznani tudi pod imenom,Al Gama’a al-Islamiyya‘) (,islamska skupina‘—,GI‘)“.
Sodba Splošnega sodišča z dne 16. januarja 2019 – Bena Properties/Svet

(Zadeva T-412/16) (1)

((Skupna zunanja in varnostna politika - Omejevalni ukrepi, sprejeti proti Siriji - Zamrznitev sredstev - Pravica do obrambe - Pravica do učinkovitega sodnega varstva - Obveznost obrazložitve - Očitna napaka pri presoji - Pravica do časti in ugleda - Lastninska pravica - Domneva nedolžnosti - Sorazmernost))

(2019/C 93/51)

Jezik postopka: francoščina

Stranki

Tožeča stranka: Bena Properties Co. SA (Damask, Sirija) (zastopnik: E. Ruchat, odvetnik)

Tožena stranka: Svet Evropske unije (zastopniki: sprva S. Kyriakopoulou, G. Étienne in A. Vitro, nato S. Kyriakopoulou in A. Vitro in nazadnje S. Kyriakopoulou, A. Vitro in V. Piessevaux, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2016/850 z dne 27. maja 2016 o spremembi Sklepa 2013/255/SZVP o omejevalnih ukrepih proti Siriji (UL 2016, L 141, str. 125) in poznejših aktov za njegovo izvajanje, Sklepa Sveta (SZVP) 2017/917 z dne 29. maja 2017 o spremembi Sklepa 2013/255/SZVP o omejevalnih ukrepih proti Siriji (UL 2017, L 139, str. 62) ter Sklepa Sveta (SZVP) 2018/778 z dne 28. maja 2018 o spremembi Sklepa 2013/255/SZVP o omejevalnih ukrepih proti Siriji (UL 2018, L 131, str. 16) v delu, v katerem se ti akti nanašajo na tožečo stranko.

Izrek

1. Tožba se zavrne.

2. Družba Bena Properties Co. SA nosi svoje stroške in stroške in stroške Sveta Evropske unije.

(1) UL C 364, 3.10.2016.
Sodba Splošnega sodišča z dne 28. februarja 2019 – Almashreq Investment Fund/Svet

(Zadeva T-415/16) (1)

(Skupna zunanja in varnostna politika - Omejevalni ukrepi, sprejeti proti Siriji - Zamrznitev sredstev - Pravica do obrambe - Pravica do učinkovitega sodnega varstva - Obveznost obrazložitve - Očitna napaka pri presoji - Pravica do časti in ugleda - Lastninska pravica - Domneva nedolžnosti - Sorazmernost)

(2019/C 139/42)

Jezik postopka: francoščina

Stranki

Tožeča stranka: Almashreq Investment Fund (Damask, Sirija) (zastopnik: E. Ruchat, odvetnik)

Tožena stranka: Svet Evropske unije (zastopniki: sprva S. Kyriakopoulou, G. Étienne in A. Vitro, nato S. Kyriakopoulou in A. Vitro, ter nazadnje S. Kyriakopoulou, A. Vitro in V. Piessevaux, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2016/850 z dne 27. maja 2016 o spremembi Sklepa 2013/255/SZVP o omejevalnih ukrepih proti Siriji (UL 2016, L 141, str. 125) ter poznejših aktov za njegovo izvajanje, Sklepa Sveta (SZVP) 2017/917 z dne 29. maja 2017 o spremembi Sklepa 2013/255/SZVP o omejevalnih ukrepih proti Siriji (UL 2017, L 139, str. 62) in Sklepa Sveta (SZVP) 2018/778 z dne 28. maja 2018 o spremembi Sklepa 2013/255/SZVP o omejevalnih ukrepih proti Siriji (UL 2018, L 131, str. 16) v delu, v katerem se ti akti nanašajo na tožečo stranko.

Izrek

1. Tožba se zavrne.

2. Družba Almashreq Investment Fund nosi svoje stroške in naloži se ji plačilo stroškov Sveta Evropske unije.

(1) UL C 364, 3.10.2016.
Sodba Splošnega sodišča z dne 13. decembra 2018 – Carpenito in drugi/Svet

(Združeni zadevi T-543/16 in T-544/16) (1)

((Javni uslužbenci - Osebni prejemki - Letna prilagoditev osebnih prejemkov in pokojnin uradnikov in drugih uslužbencev - Uredbi (EU) št. 422/2014 in 423/2014 - Prilagoditev plač in pokojnin za leti 2011 in 2012 - Obveznost obrazložitve - Sorazmernost - Zaupanje v pravo - Pravila o socialnem dialogu))

(2019/C 82/50)

Jezik postopka: francoščina

Stranke

Tožeča stranka v zadevi T-543/16: Renzo Carpenito (Overijse, Belgija) (zastopnica: M. Velardo, odvetnica)

Tožeče stranke v zadevi T-544/16: Maria Kannellopoulou (Cranves-Sales, Francija), José Carlos Lechado García (Bruselj, Belgija), Bernd Loescher (Rhode-Saint-Genèse, Belgija), Evelina Milenova (Bruselj) (zastopnica: M. Velardo, odvetnica)

Tožena stranka: Svet Evropske unije (zastopniki: sprva M. Bauer in M. Veiga, nato M. Bauer in R. Meyer, agenti)

Intervenient v podporo tožene stranke: Evropski parlament (zastopnici: M. Ecker in E. Taneva, agentki)

Predmet

Tožba na podlagi čelna 270 PDEU, prvič, za razglasitev ničnosti odločb Sveta, da se za plače ali pokojnine tožečih strank za leto 2011 uporabi raven prilagoditve 0 %, ki je določena z Uredbo (EU) št. 422/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2011 (UL 2014, L 219, str. 5), za leto 2012 pa raven prilagoditve 0,8 %, ki je določena z Uredbo (EU) št. 423/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2012 (UL 2014, L 129, str. 12), in drugič, za popravilo škode, ki naj bi tožečim strankam nastala zaradi teh odločb.

Izrek

1. Tožbi se zavrneta.

2. Tožeče stranke nosijo svoje stroške in stroške Sveta Evropske unije.

3. Evropski parlament nosi svoje stroške.

(1) UL C 146, 4.5.2015 (zadeva, sprva vpisana pri Sodišču za uslužbence Evropske unije pod številko F-31/15 in 1. septembra 2016 prenesena na Splošno sodišče Evropske unije).
Sodba Splošnega sodišča z dne 13. decembra 2018 – Fruits de Ponent/Komisija

(Zadeva T-290/16) (1)

((Nepogodbena odgovornost - Kmetijstvo - Trg breskev in nektarin - Motnje v tržnem letu 2014 - Ruska prepoved uvoza - Začasni izredni podpornih ukrepi za proizvajalce - Delegirani uredbi (EU) št. 913/2014 in 923/2014 - Pravna pravila, katerih namen je podelitev pravic posameznikom - Dolžnost skrbnega ravnanja in načelo dobrega upravljanja - Dovolj resna kršitev - Vzročna zveza))

(2019/C 82/47)

Jezik postopka: španščina

Stranki

Tožeča stranka: Fruits de Ponent, SCCL (Alcarràs, Španija) (zastopniki: M. Roca Junyent, J. Mier Albert, R. Vallina Hoset in A. Sellés Marco, odvetniki)

Tožena stranka: Evropska komisija (zastopnici: sprva I. Galindo Martín in K. Skelly, nato I. Galindo Martín, agentki)

Predmet

Predlog na podlagi člena 268 PDEU za povračilo škode, ki naj bi jo trije člani tožeče stranke utrpeli zaradi storitev in opustitev Komisije v okviru sprejetja Delegirane uredbe Komisije (EU) št. 913/2014 z dne 21. avgusta 2014 o določitvi začasnih izrednih podpornih ukrepov za proizvajalce breskev in nektarin (UL 2014, L 248, str. 1) in Delegirane uredbe Komisije (EU) št. 932/2014 z dne 29. avgusta 2014 o določitvi začasnih izrednih podpornih ukrepov za proizvajalce nekaterih vrst sadja in zelenjave ter spremembi Delegirane uredbe (EU) št. 913/2014 (UL 2014, L 259, str. 2).

Izrek

1. Tožba se zavrne.

2. Družbi Fruits de Ponent, SCCL se naloži plačilo stroškov.

(1) UL C 270, 25.7.2016.
C 44/24

Sodba Splošnega sodišča z dne 22. novembra 2018 – Janssen-Cases/Komisija

(Zadeva T-688/16) (1)

((Javni uslužbenci - Uradniki - Zaposlovanje - Obvestilo o prostem delovnem mestu - Mediator Komisije - Pristojen OI - Prenos pristojnosti - Postopek - Posvetovanje z odborom uslužbencev - Odgovornost))

(2019/C 44/30)

Jezik postopka: francoščina

Stranki

Tožeča stranka: Mercedes Janssen-Cases (Bruselj, Belgija) (zastopnika: sprva J.-N. Louis in N. de Montigny, nato J.-N. Louis, odvetnika)

Tožena stranka: Evropska komisija (zastopniki: sprva C. Berardis-Kayser in G. Berscheid, nato G. Berscheid in L. Radu Bouyon, agenti)

Predmet

Predlog na podlagi člena 270 PDEU, prvič, za razglasitev ničnosti sklepa Komisije z dne 15. junija 2016 o imenovanju osebe W za mediatorja Komisije in obvestila z dne 16. junija 2016, s katerim je Komisija tožečo stranko obvestila o rezultatih izbirnega postopka, in drugič, za povračilo škode, ki naj bi jo tožeča stranka utrpela.

Izrek

1. Sklep Evropske komisije z dne 15. junija 2016 o imenovanju osebe W za mediatorja Komisije in dopis z dne 16. junija 2016, s katerim je Komisija Mercedes Janssen-Cases obvestila o izidu izbirnega postopka za to delovno mesto, se razglasita za nična.

2. V preostalem se tožba zavrne.

3. Komisiji se naloži plačilo stroškov, vključno s stroški postopka za izdajo začasne odredbe.

(1) UL C 410, 7.11.2016.
C 427/46

Sodba Splošnega sodišča z dne 9. oktobra 2018 – Multiconnect/Komisija

(Zadeva T-884/16) (1)

(Ničnostna tožba - Konkurenca - Koncentracije - Maloprodajni trg storitev mobilnih telekomunikacij in veleprodajni trg za dostop in izvor klica v Nemčiji - Prevzem družbe E-Plus s strani družbe Telefónica Deutschland - Sklep o razglasitvi združljivosti koncentracije z notranjim trgom in delovanjem Sporazuma EGP - Izvedba sklopa dokončnih zavez, ki se nanaša na neomrežne operaterje - Akti, zoper katere ni mogoče vložiti tožbe - Nedopustnost)

(2018/C 427/58)

Jezik postopka: nemščina

Stranki

Tožeča stranka: Multiconnect GmbH (München, Nemčija) (zastopniki: J.-M. Schultze, S. Pautke in C. Ehlenz, odvetniki)

Tožena stranka: Evropska komisija (zastopniki: N. Khan, M. Farley in C. Vollrath, agenti)

Predmet

Predlog na podlagi člena 263 PDEU zlasti za razglasitev ničnosti domnevnih odločb Komisije, vsebovanih v elektronskih dopisih z dne 11. in 29. oktobra 2016 o izvajanju korektivnih ukrepov za neomrežne operaterje, določenih v dokončnih zavezah, ki so postale zavezujoče s Sklepom Komisije C(2014) 4443 final z dne 2. julija 2014 s katerim je bila koncentracija razglašena za združljivo z notranjim trgom in delovanjem Sporazuma EGP pod pogojem spoštovanja nekaterih zavez (zadeva M.7018 – Telefónica Deutschland/E-Plus).

Izrek

1. Tožba se zavrže.

2. Postopek s predlogi za intervencijo, ki sta ju vložili družbi Telefónica Deutschland Holding AG in Drillisch AG, se ustavi.

3. Družba Multiconnect GmbH nosi svoje stroške in stroške, ki jih je priglasila Evropska komisija.

4. Družba Telefónica Deutschland Holding nosi svoje stroške v zvezi s predlogom za intervencijo.

5. Družba Drillisch nosi svoje stroške v zvezi s predlogom za intervencijo.

(1) UL C 38, 6.2.2017.
Zadeva T-770/16: Sodba Splošnega sodišča z dne 31. maja 2018 – Korwin-Mikke/Parlament (Institucionalno pravo — Evropski parlament — Poslovnik Parlamenta — Ravnanje, ki ogroža ugled Parlamenta in potek parlamentarnega dela — Disciplinske sankcije izgube pravice do dnevnic in začasne prekinitve sodelovanja pri dejavnostih Parlamenta — Pravica do svobode izražanja — Obveznost obrazložitve — Napačna uporaba prava)

Sodba Splošnega sodišča z dne 31. maja 2018 – Korwin-Mikke/Parlament

(Zadeva T-770/16) ( 1 )

„(Institucionalno pravo — Evropski parlament — Poslovnik Parlamenta — Ravnanje, ki ogroža ugled Parlamenta in potek parlamentarnega dela — Disciplinske sankcije izgube pravice do dnevnic in začasne prekinitve sodelovanja pri dejavnostih Parlamenta — Pravica do svobode izražanja — Obveznost obrazložitve — Napačna uporaba prava)“

Stranki

Tožeča stranka: Janusz Korwin-Mikke (Józefów, Poljska) (zastopnika: M. Cherchi in A. Daoût, odvetnika)

Tožena stranka: Evropski parlament (zastopnika: S. Alonso de León in S. Seyr, agenta)

Predmet

Prvič, predlog na podlagi člena 263 PDEU za razglasitev ničnosti sklepa predsednika Parlamenta z dne 5. julija 2016 in sklepa predsedstva Parlamenta z dne 1. avgusta, 2016, s katerima je bila tožeči stranki naložena sankcija izgube pravice do dnevnice za čas desetih dni in začasne prekinitve njenega sodelovanja pri vseh dejavnostih Parlamenta za obdobje petih zaporednih dni, ter drugič, odškodninski zahtevek na podlagi člena 268 PDEU za škodo, ki je tožeči stranki domnevno nastala zaradi teh sklepov.

Izrek

1. Sklep predsedstva Evropskega parlamenta z dne 1. avgusta 2016 se razglasi za ničnega.

2. Odškodninski zahtevek se zavrne.

3. Janusz Korwin-Mikke in Parlament nosita vsak svoje stroške.

( 1 ) UL C 6, 9.1.2017.
Zadeva T-408/16: Sodba Splošnega sodišča z dne 19. junija 2018 – HX/Svet (Skupna zunanja in varnostna politika — Omejevalni ukrepi proti Siriji — Zamrznitev sredstev — Načelo ne bis in idem — Pravica do obrambe — Pravica do poštenega sojenja — Obveznost obrazložitve — Pravica do učinkovitega pravnega sredstva — Očitna napaka pri presoji — Pravica do zasebne lastnine — Sorazmernost — Pravica do normalnih življenjskih pogojev — Okrnitev ugleda)

Sodba Splošnega sodišča z dne 19. junija 2018 – HX/Svet

(Zadeva T-408/16) ( 1 )

„(Skupna zunanja in varnostna politika — Omejevalni ukrepi proti Siriji — Zamrznitev sredstev — Načelo ne bis in idem — Pravica do obrambe — Pravica do poštenega sojenja — Obveznost obrazložitve — Pravica do učinkovitega pravnega sredstva — Očitna napaka pri presoji — Pravica do zasebne lastnine — Sorazmernost — Pravica do normalnih življenjskih pogojev — Okrnitev ugleda)“

Stranki

Tožeča stranka: HX (Damask, Sirija) (zastopnika: S. Koev in S. Klukowska, odvetnika)

Tožena stranka: Svet Evropske unije (zastopniki: sprva I. Gurov in G. Étienne, nato I. Gurov in A. Vitro, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2016/850 z dne 27. maja 2016 o spremembi Sklepa 2013/255/SZVP o omejevalnih ukrepih proti Siriji (UL 2016, L 141, str. 125), Izvedbene uredbe Sveta (EU) 2016/840 z dne 27. maja 2016 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2016, L 141, str. 30), Sklepa Sveta (SZVP) 2017/917 z dne 29. maja 2017 o spremembi Sklepa 2013/255/SZVP o omejevalnih ukrepih proti Siriji (UL 2017, L 139, str. 62) in Izvedbene uredbe Sveta (EU) 2017/907 z dne 29. maja 2017 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2017, L 139, str. 15) v delu, v katerem se ti akti nanašajo na tožečo stranko.

Izrek

1. Tožba se zavrne.

2. HX nosi svoje stroške in stroške Sveta Evropske unije.

( 1 ) UL C 419, 14.11.2016.
Zadeva T-662/16: Sodba Splošnega sodišča z dne 3. maja 2018 – Gall Pharma/EUIPO – Pfizer (Styriagra) (Znamka Evropske unije — Postopek z ugovorom — Prijava besedne znamke Evropske unije Styriagra — Prejšnja besedna znamka Evropske unije VIAGRA — Neupravičeno izkoriščanje razlikovalnega učinka ali ugleda prejšnje znamke — Člen 8(5) Uredbe (ES) št. 207/2009 (postal člen 8(5) Uredbe (EU) 2017/1001))

Sodba Splošnega sodišča z dne 3. maja 2018 – Gall Pharma/EUIPO – Pfizer (Styriagra)

(Zadeva T-662/16) ( 1 )

„(Znamka Evropske unije — Postopek z ugovorom — Prijava besedne znamke Evropske unije Styriagra — Prejšnja besedna znamka Evropske unije VIAGRA — Neupravičeno izkoriščanje razlikovalnega učinka ali ugleda prejšnje znamke — Člen 8(5) Uredbe (ES) št. 207/2009 (postal člen 8(5) Uredbe (EU) 2017/1001))“

Stranke

Tožeča stranka: Gall Pharma GmbH (Judenburg, Avstrija) (zastopniki: sprva D. Reichelt in L. Figura, nato T. Schafft, odvetniki)

Tožena stranka: Urad Evropske unije za intelektualno lastnino (zastopnika: D. Gája in D. Walicka, agenta)

Druga stranka pred odborom EUIPO za pritožbe, intervenientka v postopku pred Splošnim sodiščem: Pfizer Inc. (New York, New York, Združene države) (zastopnika: V. von Bomhard in J. Fuhrmann, odvetnika)

Predmet

Tožba zoper odločbo petega odbora EUIPO za pritožbe z dne 13. junija 2016 (zadeva R 724/2015-5) v zvezi s postopkom z ugovorom med družbama Pfizer in Gall Pharma.

Izrek

1. Tožba se zavrne.

2. Družba Gall Pharma GmbH nosi stroške postopka.

( 1 ) UL C 441, 28.11.2016.
Zadeva T-676/16: Sodba Splošnega sodišča z dne 15. maja 2018 – Wirecard/EUIPO (mycard2go) (Znamka Evropske unije — Prijava figurativne znamke Evropske unije mycard2go — Absolutni razlog za zavrnitev — Opisnost — Člen 7(1)(b) in (c) Uredbe (ES) št. 207/2009 (postal člen 7(1)(b) in (c) Uredbe (EU) 2017/1001))

Sodba Splošnega sodišča z dne 15. maja 2018 – Wirecard/EUIPO (mycard2go)

(Zadeva T-676/16) ( 1 )

„(Znamka Evropske unije — Prijava figurativne znamke Evropske unije mycard2go — Absolutni razlog za zavrnitev — Opisnost — Člen 7(1)(b) in (c) Uredbe (ES) št. 207/2009 (postal člen 7(1)(b) in (c) Uredbe (EU) 2017/1001))“

Stranki

Tožeča stranka: Wirecard AG (Aschheim, Nemčija) (zastopnik: A. Bayer, odvetnik)

Tožena stranka: Urad Evropske unije za intelektualno lastnino (zastopnik: D. Hanf, agent)

Predmet

Tožba zoper odločbo četrtega odbora za pritožbe pri EUIPO z dne 21. julija 2016 (zadeva R 280/2016-4) v zvezi z zahtevo za registracijo figurativnega znaka mycard2go kot znamke Evropske unije.

Izrek

1. Tožba se zavrne.

2. Družbi Wirecard AG se naloži plačilo stroškov.

( 1 ) UL C 410, 7.11.2016.